**Številka: *545641-40/2022 / 2***

**Ljubljana, dne *15.11.2022***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o podpisu, v imenu Evropske unije, in začasni uporabi Sporazuma med Evropsko unijo in Republiko Sejšeli o dostopu ribiških plovil Sejšelov do voda Mayotta*

Naslov dokumenta v delovnem jeziku EU: *Proposal for a Council Decision on the signing, on behalf of the European Union, and provisional application of an Agreement between the European Union and the Republic of Seychelles on access for Seychelles fishing vessels to the waters of Mayotte*

Datum dokumenta: *11.11.2022*

Številka dokumenta: *14641/22*

Medinstitucionalna oznaka: *2022/0361(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.25 - Delovna skupina za ribiško politiko*

**5. Organ, pristojen za dokončen sprejem stališča RS**:

*Državni zbor*

**6. Pravna podlaga za obravnavo v Državnem zboru**:

*Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka*

**7. Roki**:

Predviden čas pričetka obravnave zadeve EU v institucijah EU: *december 2022*

Predviden čas sprejema zadeve EU v institucijah EU: *1. polovica 2023*

Rok za odziv organa: *5.12.2022*

Rok za obravnavo na seji Vlade in njenih odborih: *8.12.2022*

Rok za obravnavo predloga stališča RS v DZ: *23.12.2022*

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Helena Gašperlin Pertovt, Služba za EU koordinacijo in mednarodne zadeve; dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *Ana Le Marechal-Kolar, generalna direktorica Direktorata za hrano in ribištvo*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za finance, Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Irena Lavrič, MF; mag. Snežana Popovič, MGRT, Tina Fink, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **Irena Šinko**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije predlog stališča Republike Slovenije k zadevi Predlog sklepa Sveta o podpisu, v imenu Evropske unije, in začasni uporabi Sporazuma med Evropsko unijo in Republiko Sejšeli o dostopu ribiških plovil Sejšelov do voda Mayotta - 14641/22, ki se glasi:*

*Republika Slovenija podpira Predlog sklepa Sveta o podpisu, v imenu Evropske unije, in začasni uporabi Sporazuma med Evropsko unijo in Republiko Sejšeli o dostopu ribiških plovil Sejšelov do voda Mayotta.*

*Predlog ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.*

*Republika Slovenija pozdravlja določilo, da bosta pogodbenici izvajali protokol v skladu z določilom Sporazuma o partnerstvu iz Cotonouja glede bistvenih elementov v zvezi s človekovimi pravicami, demokratičnimi načeli in pravno državo ter temeljnih elementov v zvezi z dobrim upravljanjem, kot tudi določilom novega protokola, da se lahko uporaba sporazuma prekine na pobudo ene od pogodbenic med drugim v primeru, če ena od pogodbenic ugotovi kršitev bistvenih in temeljnih elementov človekovih pravic.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*S tem sklepom Svet EU pooblašča Evropsko komisijo za odobritev oziroma podpis v imenu Evropske unije Sporazuma med Evropsko unijo in Republiko Sejšeli o dostopu ribiških plovil Sejšelov do voda Mayotta.*

*Sporazum med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije, je bil na podlagi Sklepa Sveta (EU) 2015/238 podpisan in se je začel začasno uporabljati 20. maja 2014 za obdobje šestih let.*

*Obdobje uporabe sporazum, ki je določil ribolovne možnosti, dodeljene plovilom Sejšelov na ribolovnem območju Mayotta pod suverenostjo ali jurisdikcijo Unije, se je izteklo 20. maja 2020. Sporazum je bil samodejno podaljšan za dodatnih šest let, pri čemer je Svet 24. oktobra 2019 pooblastil Komisijo, da začne pogajanja s Sejšeli za sklenitev novega sporazuma. Pogajanja o novem sporazumu so del zunanjega delovanja Evropske unije v zvezi z afriškimi, karibskimi in pacifiškimi državami (državami AKP). Ta pogajanja so bila uspešno zaključena in 10. junija 2022 je bil parafiran nov sporazum.*

*Glavni cilj novega sporazuma je omogočiti nadaljnjo krepitev strateškega partnerstva s Sejšeli ter uskladiti tehnične in finančne pogoje Sporazuma s Sporazumom o partnerstvu o trajnostnem ribištvu s Sejšeli in njegovim protokolom o izvajanju, podpisanim leta 2020 , in prispevati tudi k odgovornemu ribolovu v vodah EU in razvoju ribiške politike na Mayottu.*

*Ta sporazum uvaja načela, pravila in postopke, ki urejajo:*

*- gospodarsko, finančno, tehnično in znanstveno sodelovanje v ribiškem sektorju za spodbujanje trajnostnega ribolova v vodah Unije za zagotovitev ohranjanja in trajnostnega izkoriščanja ribolovnih virov ter za razvoj ribiškega sektorja na Mayottu;*

*- pogoje, ki urejajo dostop ribiških plovil Sejšelov do voda Unije, kakor je določeno v Prilogi;*

*- pravila za ukrepe za upravljanje, nadzor in spremljanje ribolovnih dejavnosti v vodah Unije, da se zagotovi spoštovanje zgoraj navedenih pravil in pogojev, da so ukrepi za ohranjanje in trajnostno izkoriščanje staležev rib ter upravljanje ribolovnih dejavnosti učinkoviti; ter da se prepreči nezakonit, neprijavljen in nereguliran ribolov.*

*Za spremljanje uporabe tega sporazuma se ustanovi skupni odbor.*

*Sporazum določa ribolovne možnosti za osem plovil Sejšelov z zaporno plavarico.*

*Ta sporazum se uporablja od datuma njegove začasne uporabe do 31. decembra 2028, vendar ne pred 1. januarjem 2023.*

*Predlog je sorazmeren s ciljem vzpostavitve pravnega, okoljskega, gospodarskega in socialnega okvira upravljanja za ribolovne dejavnosti, ki jih plovila Sejšelov izvajajo v vodah Unije, kot je določeno v Uredbi (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Ker gre za dostop ribiških plovil, ki plujejo pod zastavo Sejšelov, do voda, ki spadajo pod jurisdikcijo EU, ni finančnih posledic zaradi odhodkov ali prihodkov iz proračuna EU.*

Vpliv na gospodarstvo

*Pričakuje se lahko pozitiven vpliv na gospodarstvo. Sodelovanje med Evropsko unijo in Republiko Sejšeli na področju ribištva bo prispevalo k razvoju in krepitvi trajnostnih ribolovnih dejavnosti, ki bodo osnovane na spodbujanju dostojnih delovnih pogojev na področju ribolovnih dejavnosti. Sporazum bo prispeval tudi k odgovornemu ribolovu v vodah EU in razvoju ribiške politike na Mayottu.*

Vpliv na javno upravo

*Ni vpliva na javno upravo.*

Vpliv na okolje

*Pričakuje se pozitiven vpliv na okolje. Cilj sporazuma je med drugim okrepiti sodelovanje med Evropsko unijo in Republiko Sejšeli pri spodbujanju trajnostne ribiške politike in odgovornega izkoriščanja ribolovnih virov na ribolovnem območju, ki je predmet Sporazuma.*

Drugo

**C)**

**Predstavniki RS, ki bodo zastopali stališče RS v institucijah EU**:

***Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka, dr. Polona Bunič, Sektor za ribištvo, MKGP; mag. Leon Megušar, svetovalec za kmetijstvo, SPBR***